પાકિસ્તાન તરફથી આવતી સમઝૉતા એક્સપ્રેસના મુસાફરોના ઇમિગ્રેશન અને કસ્ટમ ક્લિયરન્સની વિધિ વાઘા બોર્ડર નહીં પણ અટારી રેલવે સ્ટેશને થાય છે. બોર્ડર અને અટારી રેલવે સ્ટેશન વચ્ચે બે કિલોમીટરનું અંતર છે. આ અંતર વચ્ચે ટ્રેન દોડતી હોય ત્યારે કોઇ આતંકવાદી ચાલુ ટ્રેને કૂદી જાય તો? કે પછી શસ્ત્રો, ડ્રગ અને સોનાના દાણચોરો ચાલુ ટ્રેને હથિયારો અને સોનુ ફેંકી જાય તો? આ માટે ભારતીય સેનાએ પૂરો બંદોબસ્ત કર્યો છે.